**СЪОБЩЕНИЕ ЗА МЕДИИТЕ**

**относно качеството на водата за питейно – битови цели в гр. Каварна**

Във връзка с постъпил в РЗИ-Добрич сигнал с вх. № 96-00-86/24.09.2024 г. за оплаквания от жители на гр. Каварна със стомашно-чревни неразположения, от страна на РЗИ-Добрич са предприети незабавни мерки. При извършено на 24.09.2024 г. пробонабиране на проби вода за пиене и изследване по показателите от група А от пунктове при крана на потребителя в 08. Зона Каварна, гр. Каварна, пробите не отговарят по микробиологични показатели на изискванията на Наредба № 9/2001 г. за качеството на водата, предназначена за питейно-битови цели. За отстраняване на съществуващите несъответствия е издадено предписание до водоснабдителното дружество за предприемане на мерки в кратък срок. До отстраняване на проблема се препоръчва населението да използва бутилирана вода от търговската мрежа, а при невъзможност за закупуване на такава или ползване на вода от резервни съдове, същата преди консумация да се преварява. След отстраняване на несъответствията в качеството на водата, предназначена за питейно-битови цели във водопроводната мрежа на 08. Зона Каварна, гр. Каварна, ще бъдете уведомени допълнително.

Чрез кмета на община Каварна са уведомени жителите на населеното място, да не се използва водата от водопроводната система на гр. Каварна за питейно-битови цели.

